WesBank kap terug oor terugneem van voertuie | Maroela Media
WesBank kap terug oor terugneem van voertuie
WesBank het teruggekap ná bewerings op sosialemediaplatforms dat hy beoog om tot 45 000 voertuie van sy kliënte terug te neem. Lebogang Gaoaketse, WesBank se kommunikasiehoof, sê die bewerings is onwaar en ongegrond.
"Die terugneem van 'n voertuig is altyd die heel laaste uitweg vir WesBank. Die bank sal eerder gesprekke met sy kliënte voer om nuwe reëlings vir betalings te tref, as om 'n voertuig terug te neem. In dié uitdagende tye bly dit vir ons 'n prioriteit om ons kliënte waar moontlik te help. 'n Betalingsverligtingsopsie is beskikbaar gestel aan diegene wat negatief deur die Covid-19-pandemie geraak word," het Gaoaketse gesê.
"Ons het tot dusver meer as 100 000 aansoeke ontvang en verligting aan 53% van kliënte wat aansoek daarom gedoen het en wel kwalifiseer, toegestaan. Die getalle is 'n duidelike aanduiding van waar ons fokus tans is. Die bewerings is onverantwoordelik en in 'n tyd waar kliënte weerloos is en oplossings benodig."
Kliënte kan op WesBank se webwerf om hulp aansoek doen.
Gaoaketse sê WesBank probeer al sy kliënte help om hul geldsake in orde te hou.
"Ons doen egter steeds 'n beroep op ons kliënte wat hul finansiële verpligtinge kan nakom om vol te hou daarmee ten einde 'n positiewe kredietgeskiedenis te behou," het sy gesê.
algehele afsondering WesBank
Afsondering: ACDP waarsku oor misdaadrekord vir oortredings
Dankie Wesbank ek is een van die 53% wat gehelp is maar wat se krediet rekord na 25 skoon jare nou negatief geraak is.
Nou kan ek nie my voertuig verkoop nie want provinsiale grense is gesluit.
Hier kom groot probleme want handelaars wil ook nie voertuie inkoop nie.
Nou hoe betaal n mens n kar paaiement,as daar nie geld in kom nie?ek stres nie eers daaroor nie.die virus is nie my skuld nie,almal moet maar wag vir hulle geld,banke in kluis
As hulle se uit 100 000 aansoeke is 53% goedgekeur, dan is 47% afgekeur? Wat wel bedoel dat hulle 47 000 voertuie wil terug neem.
Dit is baie sleg dat mense wat in verantwoordelikheid reëlings tref, steeds hulle positiewe kredietgeskiedenis verloor.